stanford-oval/wikipedia huggingface dataset:
Parczewin piirikunta

Parczewin piirikunta (puol. powiat parczewski) on yksi Lublinin voivodikunnan piirikunnista. Piirikunnan arvioitu väkiluku oli vuoden 2019 lopussa 34 711. Siihen kuuluvat yhdeksän kuntaa ovat Dębowa Kłoda, Jabłoń, Milanów, Parczew, Podedwórze, Siemień ja Sosnowica.
Parczewin piirikunnalla on yhteistä rajaa Lubartówin, Radzyńin, Białan, Włodawan ja Łęcznan piirikuntien kanssa.
Piirikunnan väestöpyramidi 2014.
Vuoden 2019 lopussa Parczewin piirikunnan asukkaista 50,3 prosenttia oli naispuolisia ja 49,7 prosenttia miespuolisia. Alle 18-vuotiaat muodostivat 17,7 prosenttia piirikunnan väestöstä, työikäiset 59,6 prosenttia ja eläkeikäiset 22,7 prosenttia väestön keski-iän ollessa 42,1 vuotta. Vuonna 2019 piirikunnassa syntyi 335 lasta. Parczewin piirikunnan väkiluvun ennakoidaan pienenevän 25 930 asukkaaseen vuoteen 2050 mennessä.
Obafemi Martins

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Obafemi Akinwunmi Martins
Syntymäaika: 28. lokakuuta 1984 (ikä 39)
Syntymäpaikka: Lagos, Nigeria
Pelipaikka: hyökkääjä
Pituus: 172 senttimetriä
Seura
Seura: Shanghai Shenhua
Pelinumero: 17
Junioriseurat
1999–2000: Ebedei
2000–2001: Reggiana
2001–2002: Internazionale
Seurat
| Vuodet | Seura | O | (M) |
| 2000–2001 | Reggiana | 2 | (0) |
| 2001–2006 | Internazionale | 88 | (28) |
| 2006–2009 | Newcastle United | 88 | (28) |
| 2009–2010 | Wolfsburg | 16 | (6) |
| 2010–2012 | Rubin Kazan | 20 | (3) |
| 2011 | → Birmingham City (laina) | 4 | (0) |
| 2012–2013 | Levante | 21 | (7) |
| 2013–2015 | Seattle Sounders | 72 | (40) |
| 2016– | Shanghai Shenhua | 17 | (5) |
Maajoukkue
| 2004– | Nigeria | 41 | (18) |
 Seurajoukkueuran tilastot kattavat vain kansalliset sarjat, päivitetty 19. elokuuta 2016.  Maajoukkueuran tilastot päivitetty 17. huhtikuuta 2016.
| Mitalit> Maa:   Nigeria.Miesten jalkapallo.AM-kilpailut  | Mitalit> Maa:   Nigeria.Miesten jalkapallo.AM-kilpailut  | Mitalit> Maa:   Nigeria.Miesten jalkapallo.AM-kilpailut  | Maa:   Nigeria> Miesten jalkapallo. |
| --- | --- | --- | --- |
|  Pronssia | Egypti 2006 | Jalkapallo |  |
|  Pronssia | Angola 2010 | Jalkapallo |  |
Obafemi Akinwunmi Martins (s. 28. lokakuuta 1984 Lagos, Nigeria) on nigerialainen jalkapalloilija. Hyökkääjänä pelaavan Martinsin seura on kiinalainen Shanghai Shenhua. Martins on tullut tunnetuksi erityisesti tuuletuksistaan, akrobaattisista volttisarjoista.
Seurajoukkueura

Martins siirtyi kotimaastaan Nigeriasta italialaisen Reggianan riveihin vuonna 2000. Vuotta myöhemmin Internazionale osti hänet 750 000 eurolla, joka oli kova hinta 17-vuotiaasta pelaajasta. Martins osoitti olevansa hintansa arvoinen tehden 23 maalia Interin nuorten joukkueessa. Joulukuussa 2002 Martins debytoi edustusjoukkueessa ottelussa Parmaa vastaan.
Martins pärjäsi kohtalaisesti, ja teki 88:ssa Serie A:n ottelussa 28 maalia sekä muutaman tärkeän maalin Mestarien liigassa, mutta kesällä 2006 Inter hankki Zlatan Ibrahimovićin ja Hernan Crespon, ja Martins sai luvan etsiä uutta seuraa. Elokuussa 2006 hän siirtyi Newcastle Unitediin 10,1 miljoonan punnan siirtosummalla. Ennen lopullista siirtoa mediassa pyöri huhuja siirron mahdollisesta peruuntumisesta, joidenkin lähteiden väittäessä Martinsin olleen kuusi vuotta vanhempi pelattuaan samaan aikaan Celestine Babayaron kanssa Nigerian nuorten maajoukkueessa. Jo vuotta aikaisemmin Italian mediassa oli pyörinyt samanlainen kohu-uutinen, kun journalisti Filippo Ricci oli huomannut Nigerian jalkapalloliiton nettisivuilla Martinsin syntymäajan kohdalla lukeneen 1. toukokuuta 1978. Sittemmin syntymäaika korjattiin liiton sivuilla.
Martins kantoi Newcastlessa pelipaidassaan numeroa 9 Alan Shearerin lopetettua uransa kauden 2005–2006 päätteeksi. Martinsilla riitti englantilaisseurassa epäilijöitä, koska Newcastlella on tunnetusti ollut huonoa onnea ulkomaalaisten hyökkääjien pestaamisessa. Muun muassa Jon Dahl Tomasson, Stéphane Guivarc'h, Daniel Cordone ja Albert Luque tulivat seuraan suurella kohulla, mutta epäonnistuivat. Martinsin debyyttikausi Englannissa oli kuitenkin menestys ja hänestä tuli nopeasti kannattajien suosikki. Newcastlen pudottua Mestaruussarjaan kaudeksi 2009–2010, Martins siirtyi kesällä 2009 Saksan Bundesliigan VfL Wolfsburgiin.
Heinäkuussa 2010 Martins siirtyi yhden Saksassa vietetyn kauden jälkeen Venäjälle, solmittuaan kolmivuotisen sopimuksen Rubin Kazanin kanssa. Avauskaudellaan Martins onnistui maalinteossa kahdesti pelaamassaan 12 ottelussa.
Tammikuun lopulla 2011 Martins siirtyi takaisin Englantiin puolen vuoden lainasopimuksella Birmingham Cityyn. Syyskuussa 2012 hän siirtyi Primera Divisiónissa pelaavaan Levanteen.
Maajoukkueura

Martins debytoi Nigerian maajoukkueessa 29. toukokuuta 2004. Hän sai pronssia vuosien 2006 ja 2010 Afrikan-mestaruus­kilpailuissa. Etelä-Afrikan MM-kilpailuissa 2010 hän pääsi kahdesti vaihdosta kentälle.
PCUF

PC Users of Finland eli PCUF on 1983 aloittanut Suomen suurin PC-tietokoneiden käyttäjäyhdistys, PC-käyttäjät ry. Yhdistys tarjoaa jäsenilleen kotisivutilaa, sähköpostipalvelun ja shellin yhdistyksen linux-palvelimella. Myös yhdistyksellä on aktiivien jäsentoiminta. Yhdistys kuuluu Suomen tietotekniikan liittoon, joka tarjoaa yhdistyksen jäsenille huomattavia etuja.
Jäsentoiminta

PC-käyttäjät ry järjestää jäsenilleen teemailtoja, joissa opetellaan teeman mukaisia asioita. On ollut Delphi, C-iltoja sekä omat jaokset linuxin opetteluun, pelaamiseen jne.
Aiheesta muualla

Yhdistyksen kotisivut
Onni

Neliapilan on katsottu tuovan onnea.
Onnen vertauskuva (Agnolo Bronzino, 1546)
Onni (merkityksessä tuuri) tarkoittaa kohtalon suopeutta, menestystä, onnellista sattumaa; esimerkiksi: "Olipa onni ettei satanut, kun unohdin pyykit ulos." Onnekkaan tapahtuman lisäksi onnena voi myös pitää sitä, että jokin mahdollinen mutta epäedullinen tapahtuma jää tapahtumatta.
Onnenkalujen, nelilehtisen apilan, hevosenkengän, aidon riikinkukon sulan tai tähdenlennon ajatellaan perinteisesti tuovan onnea. Sen sijaan epäonnea uskotaan tuovan esimerkiksi suolan läikyttäminen, mustan kissan näkeminen, tikkaiden alta kulkeminen, peilin rikkoutuminen tai kuun varjoon astuminen.
Aiheesta muualla

Wikimedia Commonsissa on kuvia tai muita tiedostoja aiheesta .
Sitaatteja aiheesta Onni Wikisitaateissa
Pallopoika

Pallopoika
Pallotyttö Ranskan avoimessa tennisturnauksessa.
Pallopoika tai pallotyttö on useissa palloilulajeissa avustava henkilö, jonka tehtävä on kerätä tai palauttaa kentän ulkopuolelle tai verkkoon (esimerkiksi tenniksessä) päätyneet pallot. Pallopoika nopeuttaa peliä ja antaa pelaajille mahdollisuuden keskittyä pelaamiseen. Pallopoikia käytetään tärkeimmissä peleissä, harvoin tavallisten harrastajien välisissä otteluissa. Pallopojat ja -tytöt ovat useimmiten lajia harrastavia junioreja.
Tenniksessä pallopojat sijoittuvat verkon päätyihin sivurajan taakse sekä takarajan taakse. Verkolla työskentelevät pallopojat keräävät heti verkkoon pysähtyneet pallot ja palauttavat ne kentän takaosassa oleville pallopojille. Nämä pallopojat antavat syöttäjille palloja sen mukaan kuin pelaajat niitä pyytävät.
Jalkapallossa pallopoikia on kentän laidoilla. He palauttavat ulos menneen pallon heti kentälle tai palauttavat kentälle lähellä olevan varapallon.
Pesäpallossa pallopojat hakevat niitä kentän rajojen ulkopuolelle läpilyönneistä tai laittomista lyönneistä menneitä palloja, joita pelaajat eivät itse hae. Kerätyt pallot päätyvät lähellä kotipesää olevalle pallopojalle, joka heittää aina uuden pallon lukkarille, kun päätuomari antaa siihen luvan.
Pallopojat tai -tytöt ovat pakollisia Superpesiksessä, Ykköspesiksessä, suomensarjassa ja nuorten Superpesiksessä. Sääntöjen mukaan heidän asunsa on oltava yhtenäinen ja kypärän käyttö on pakollista. Pallopoikien vähimmäismäärä on neljä.
Golfissa käsitettä pallopoika käytettiin vuoteen 2015 saakka. Vuoden 2016 pallopoika-termi muutettiin termiksi forecaddie (caddie on mailapoika). Sääntöjen mukaan forecaddien tehtävä voi olla näyttää pelaajille pallojen sijainti pelin aikana.
Paper (kappale)

|  Paper |
| --- | --- |

Kappaleen tiedot
Esittäjä(t):  Svala
Levy-yhtiö:  Ríkisútvarpið
Kesto:  03:00
Tyylilaji:  Electropop
Julkaistu:  20. maaliskuuta 2017
Säveltäjä(t):  Svala Björgvinsdóttir Einar Egilsson Lester Mendez Lily Elise
Sanoittaja(t):  Svala Björgvinsdóttir Lily Elise
Euroviisutiedot
Vuosi:  2017
Maa:  Islanti
Kieli:  englanti
Sijoitus semifinaalissa:  15.
Pisteet semifinaalissa:  60
Sanat:  sanoitus
Paper on islantilaislaulaja Svalan esittämä kappale, jolla hän edusti Islantia vuoden 2017 Eurovision laulukilpailussa.
Kappale kilpaili Euroviisujen ensimmäisessä semifinaalissa 9. toukokuuta 2017,  jossa se sai 60 pistettä, jäi sijalle 15 eikä päässyt finaaliin.
Svala esittämässä kappalettaan Euroviisujen harjoituksissa.
Pasilan kivilinna

Pasilan kivilinna
Kivimuureja

Pasilan kivilinna on Kati Sinenmaan käsin rakentama linnamainen rakennelma Helsingin Pohjois-Pasilan alueella. Kivirakennelmaa ympäröi noin 200 metriä pitkä risuista, hiekasta ja mullasta tehty puolesta metristä kahteen metriin korkea aitaus, jonka sisäpuolella kivilinna sijaitsee. Alueella on jopa usean tonnin painoisia kiviä aseteltuina rakenteisiin. Silmämääräisesti arvioituna kiviä on rakenteissa jopa satoja tonneja.
Sinenmaa alkoi rakentaa kivilinnaa vuonna 1995. Vuosina 1995–2008 hän myös asui linnaan rakentamassaan mökissä ympäri vuoden. Vuonna 2008 mökki tuhopoltettiin ja Sinenmaa joutui muuttamaan muualle. Liikennevirasto esti pääsyn linnaan vuonna 2016, minkä jälkeen linnaa on ympäröinyt teräsverkkoaita.
Jäätyään pois Helsingin yliopistosta 1995 Sinenmaa päätyi omien sanojensa mukaan sattumalta Pasilan metsikköön, minne hän ryhtyi yksikseen rakentamaan kivilinnaansa. Hänellä ei ollut apunaan muita työkaluja kuin lapio, kanki, sorkkarauta ja lankkuja sekä putkenpätkiä, joiden avulla hän pystyi kaivamaan esille ja siirtelemään tonnienkin painoisia kiviä.
Sinenmaasta ja hänen linnastaan on tehty vuonna 2005 dokumenttielokuva Kosminen näytelmä.
Uudessa asemakaavasuunnitelmassa kivilinnan paikalle on suunniteltu toimistokerrostaloja ja maa-alueen omistus siirtyy Senaatti-kiinteistöille.
Aiheesta muualla

Pasilan kivilinna Facebookissa
Pasilan kivilinna Retkipaikassa
Marko Leppänen: Kodittomuuden muistomerkki (Arkistoitu – Internet Archive), Kirkko ja kaupunki 15.10.2012.
Ulla-Maija Vilmi: Kiven vierittäjä (Arkistoitu – Internet Archive), Vantaan Lauri 11.5.2006.
Jouni K. Kemppainen: Tunnet varmasti Suomenlinnan – onko myös Pasilan kivilinna tuttu?, HS Kuukausiliite 4.6.2016.
Pohjois-Pasilan Kivilinna - Stone Castle, Geocaching-sivusto.
Nærøysund

Nærøysund on kunta Trøndelagin läänissä Norjassa. Se perustettiin vuonna 2020 yhdistämällä Nærøy ja Vikna. Kunnalla on kaksi hallinnosta keskusta, Kolvereid ja Rørvik. Kolmas taajama on Ottersøya. Vuoden 2024 alussa kunnassa oli 9 968 asukasta.
Rørvikin lounaispuolella sijaitsee vuonna 1986 avattu lentoasema.
Media

Paikallislehti Ytringen ilmestyy paperisena torstaisin.
Kuvia

Nærøyn vanha kirkko
Patsas Rørvikin torilla
Ytre Namdalin lukio
Hurtigrutenin aluksia Nærøysundissa
Kulttuurikeskus Norveg
Tunnettuja henkilöitä

Lars Peder Brekk (s. 1955), poliitikko
Magnhild Haalke (1885–1984), kirjailija
Ivar Kirkeby-Garstad (1877–1951), poliitikko
Aiheesta muualla

Kuvia tai muita tiedostoja aiheesta Nærøysund Wikimedia Commonsissa
Trøndelagin läänin kunnat
Flatanger
Frosta
Frøya
Grong
Heim
Hitra
Holtålen
Høylandet
Inderøy
Indre Fosen
Leka
Levanger
Lierne
Malvik
Melhus
Meråker
Midtre Gauldal
Namsos
Namsskogan
Nærøysund
Oppdal
Orkland
Osen
Overhalla
Rennebu
Rindal
Røros
Røyrvik
Selbu
Skaun
Snåsa
Steinkjer
Stjørdal
Trondheim
Tydal
Verdal
Ørland
Åfjord
Norjan läänit | Norja
Pallonivel

Nivel numero 1 on pallonivel
Pallonivel on kahden tai useamman luun liitoskohta, jossa toinen osa muodostaa pallomaisen rakenteen, toinen vastaavanlaisen kupin.
Ihmisen tunnetuimpia palloniveliä ovat lonkkanivel sekä olkanivel. Lonkkanivelessä pallo muodostuu reisiluusta sekä lonkan lonkkamaljasta. Olkanivel on monimutkaisempi: Pallo on kyllä olkanivelen pää, mutta kuppi muodostuu lähinnä lapaluusta sekä muista ympäröivistä kudoksista, ja se onkin altis menemään sijoiltaan.
Pallonivel antaa nivelelle mahdollisuuden yksinään taipua lähes mihin tahansa suuntaan toisin kuin esimerkiksi sarananivel.
Teknisenä sovelluksena

Keinotekoisia palloniveliä käytetään 
muun muassa kulkuneuvojen rakenteissa.
PCT-sopimus

PCT-sopimus eli patenttiyhteistyösopimus (Patent Cooperation Treaty, PCT) mahdollistaa patentinhaun aloittamisen yli sadassa maassa yhdellä hakemuksella ("PCT-hakemus") ja pienillä aloituskustannuksilla.
PCT-hakemus eli kansainvälinen patenttihakemus on tällainen hakemus. Suomalainen hakija voi panna PCT-hakemuksen vireille PRH:n, WIPOn tai EPOn kautta. Sen hakemuksen kansainväliseksi tutkivaksi viranomaiseksi hän voi valita PRH:n, EPOn tai Ruotsin patenttiviraston.
WIPOn hallinnoimaan PCT-järjestelmään kuului 152 maata vuonna 2017.
PCT-hakemuksen etuja

PCT-hakemus tarvitsee tehdä vasta vuoden sisällä mahdollisesta ensimmäisestä keksinnöstä tehdystä patenttihakemuksesta (etuoikeus) ja jatkohakemuksista eri maihin vasta 30 kuukauden sisällä, jolloin myös suuremmat käännös-, patentointi- ja hakemuskustannukset lykkääntyvät ja keksinnön mahdollisuudet ehtivät ensin selvitä. Päätöksen tueksi saa myös uutuustutkimusraportin ja halutessaan myös ylimääräisen raportin keksinnön patentoitavuudesta.
PCT-hakemuksen etuja > 30 kuukauden miettimisaika

Jos hakija on enintään vuotta aiemmin tehnyt samasta keksinnöstä toisen patenttihakemuksen, esimerkiksi suomalaisen, hän voi pyytää PCT-hakemuksessaan etuoikeutta tuosta ensimmäisestä hakemuksesta, jonka tekemispäivästä käytetään nimitystä etuoikeuspäivä ja siitä alkavaa 12 kuukauden jaksoa kutsutaan etuoikeusvuodeksi. PCT-hakemuksen voi tehdä myös ilman etuoikeushakemusta, jolloin "etuoikeuspäivä" tarkoittaa PCT-hakemuksen tekemispäivää.
Jatkohakemukset muihin maihin tarvitsee tehdä vasta 30 kuukauden kuluessa varhaisimmasta etuoikeuspäivästä, eräitä poikkeusmaita lukuun ottamatta. Näin vasta lähes kaksi ja puoli vuotta hakemuksen jättämisestä tarvitsee päättää, mistä maista haluaa hakea patentin, ja isommat kustannuksetkin siirtyvät näin 30 kuukaudella verrattuna siihen, että tekisi kaikki hakemukset kerralla. Sen jälkeen keksijä yleensä jo tietää paremmin, miten pystyy keksintöä hyödyntämään ja missä maissa se kannattaa suojata patentilla.
PCT-hakemuksen tekeminen

Jos valitsee PCT-hakemuksen vastaanottajaksi Patentti- ja rekisterihallituksen (PRH), hakemuksen voi tehdä suomeksi, ruotsiksi ja englanniksi. Myöhemmässä vaiheessa hakemus on kuitenkin käännettävä englanniksi, esimerkiksi PRH:n tutkimasta PCT-hakemuksesta 14 kuukauden kuluessa etuoikeuspäivästä.
Patenttiasiamiestä ei tarvitse käyttää, vaan suomalainen hakija voi itsekin hoitaa PCT-asiat. PRH kuitenkin suosittelee asiamiehen käyttämistä, koska asiamiehen apu voi auttaa välttämään hakemukselle tuhoisia virheitä, kuten määräaikojen ylityksiä.
Papua-Uuden-Guinean jalkapallomaajoukkue

Papua-Uuden-Guinean jalkapallomaajoukkue edustaa Papua-Uutta-Guineaa jalkapallon kansainvälisissä maajoukkuekilpailuissa. Papua-Uuden-Guinean jalkapalloliitto on FIFAn Oseanian maanosaliiton OFC:n jäsen.
Arvokilpailut > Maailmanmestaruuskilpailut

1930–1994 – Ei osallistunut
1998 – Ei selviytynyt karsinnoista
2002 – Ei osallistunut
2006 – Ei selviytynyt karsinnoista
2010 – Diskattiin
Arvokilpailut > OFC Nations Cup

1973 – Ei osallistunut
1980 – 1. kierros
1996 – Ei selviytynyt karsinnoista
1998 – Ei selviytynyt karsinnoista
2000 – Ei selviytynyt karsinnoista
2002 – 1. kierros
2004 – Ei selviytynyt karsinnoista
2008 – Mestaruus
Onni (elokuva)

| Onni> Happiness |
| --- | --- |

Ohjaaja:  Todd Solondz
Käsikirjoittaja:  Todd Solondz
Tuottaja:   Ted Hope  Christine Vachon 
Säveltäjä:  Robbie Kondor
Kuvaaja:  Maryse Alberti
Leikkaaja:  Alan Oxman
Lavastaja:  Thérèse DePrez
Erikoistehosteet:  Drew Jiritano
Pääosat:   Jane Adams  Jon Lovitz  Philip Seymour Hoffman  Dylan Baker  Lara Flynn Boyle 
Valmistustiedot
Valmistusmaa:  Yhdysvallat
Tuotantoyhtiö:   Good Machine  Killer Films 
Levittäjä:  Good Machine Netflix
Ensi-ilta:  1998
Kesto:  139 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Onni (Happiness) on 1998 valmistunut yhdysvaltalainen musta komedia, jonka on ohjannut ja käsikirjoittanut Todd Solondz. Elokuva kertoo kolmen sisaruksen sekä näiden perheiden ja lähipiirin elämästä.
Runsaasti palkitun elokuvan teemoihin lukeutuu pedofilia. Elokuva merkitsi näyttelijä Philip Seymour Hoffmanin läpimurtoa.
The New York Timesin kriitikot valitsivat Onnen vuonna 2004 yhdeksi kaikkien aikojen tuhannesta parhaasta elokuvasta maailmassa.
Rooleissa

| 0 | 1 | 2 |
| --- | --- | --- |
|  Jane Adams  | … |  Joy Jordan   |
|  Jon Lovitz  | … |  Andy Kornbluth   |
|  Philip Seymour Hoffman  | … |  Allen   |
|  Dylan Baker  | … |  Bill Maplewood   |
|  Lara Flynn Boyle  | … |  Helen Jordan   |
|  Elizabeth Ashley  | … |  Diane Freed   |
|  Ben Gazzara  | … |  Lenny Jordan   |
Lähde:
Aiheesta muualla

Onni Internet Movie Databasessa (englanniksi)
Onni Elonet.
Otologia

Kuulontutkimus
Otologia on lääketieteen osa-alue, joka käsittelee korvan anatomiaa ja fysiologiaa, kuuloaistia, sisäkorvan tasapainoelimiä sekä korvan alueeseen liittyviä sairauksia ja niiden hoitoja.
Onnesta otteen sain

| Onnesta otteen sain Jamppa Tuominen |
| --- | --- | --- |

Studioalbumin tiedot
 Äänitetty : Studio Brushane
 Julkaistu: 1984
 Formaatti: LP, C-kasetti, CD
 Tyylilaji: iskelmä
 Kesto: 36.43
 Levy-yhtiö: Hittikorva
Listasijoitukset
  Suomen virallinen lista: 15.
Jamppa Tuomisen muut julkaisut
| Kuumat kyyneleet 1983 | Onnesta otteen sain 1984 | Onnenpoika 1985 |
Onnesta otteen sain on laulaja Jamppa Tuomisen "TV:stä tuttu" studioalbumi vuodelta 1984. Albumin on kustantanut Hittikorva Musiikkiyhtiö. Äänittäjänä on toiminut Martin Brushane Studio Brushanessa. Levykannen on suunnitellut Jukka Toivonen. Albumi julkaisitiin alun perin vinyylinä (koodilla HITLP 5505) ja C-kasettina (koodilla HITMK 5505). Vuonna 2013 albumista julkaistiin CD-versio.
Albumi ylsi Suomen virallisen listan sijalle 15, ja se pysyi listalla yhteensä 12 viikkoa.
Kappaleet > A-puoli

Pikku-Merja – 2.44 (säv. Timo Hämäläinen, san. Timo Hämäläinen, sov. Lauri Peura)
Nyt onnesta otteen sain – 2.55 (säv. Michael Kujawa, san. Jorma Toiviainen, sov. Kari Litmanen)
Omasi olla tahtoisin – 3.20 (säv. Veikko Juntunen, san. Veikko Juntunen, sov. Lauri Peura)
Sinut haluaisin – 3.12 (säv. Kari Litmanen, san. Kari Litmanen, sov. Satu Pentikäinen)
Mennyt mennyttä on – 3.15 (säv. Veikko Juntunen, san. Veikko Juntunen ja Antti Jäälinna, sov. Lauri Peura)
Tumma tuntematon – 3.07 (säv. Raul Reiman, san. Raul Reiman, sov. Kari Litmanen)
Kappaleet > B-puoli

Kadun kasvatti – 2.46 (säv. Toivo Kärki, san. Kyösti Timonen, sov. Lauri Peura)
Sanomatta jäi niin paljon – 3.24 (säv. Mauno Moisanen, san. Mauno Moisanen, sov. Kari Litmanen)
Kullannuppu – 3.14 (säv. Esko Koivumies, san. Chrisse Johansson, sov. Lauri Peura)
Kuuma kesä – 3.12 (säv. Lasse Seppänen, san. Markku Montonen, sov. Kari Litmanen)
Teresa – 2.34 (säv. Raul Reiman, san. Raul Reiman, sov. Lauri Peura)
Mökki vailla akkaa – 3.00 (säv. Lauri Peura, san. Lauri Peura, sov. Raul Reiman)
Oto Nemsadze

| Oto Nemsadze |
| --- | --- |

Henkilötiedot
Koko nimi:  Otar Nemsadze
Syntynyt: 19. kesäkuuta 1989 (ikä 35) Gori, Georgia
Ammatti:  laulaja
Muusikko
Taiteilijanimi:  Oto Nemsadze
Laulukielet:  georgia
Aktiivisena:  2010–
Tyylilajit:  rock
Soittimet:  laulu
  [ Muokkaa Wikidatassa ] [ ohje ]  
Otar "Oto" Nemsadze (georg. ოტო ნემსაძე, s. 19. kesäkuuta 1989 Gori, Georgian SNT, Neuvostoliitto), on georgialainen laulaja. Nemsadze edusti Georgiaa kappaleella "Sul tsin iare" vuoden 2019 Eurovision laulukilpailussa Tel Avivissa. Hän pääsi edustamaan maataan voittaessaan Georgian Idol -laulukilpailun 3. maaliskuuta 2019. Nemsadze nousi kuuluisuuteen vuonna 2010 voittaessaan Geostar -kilpailun viidennen tuotantokauden. Hän oli aiemmin osallistunut The Voice of Ukraine -laulukilpailun kolmannelle tuotantokaudelle. Vuonna 2017 hän osallistui Georgian euroviisukarsintoihin osana yhtyettä nimeltä Limbo. Heidän kappaleensa "Dear God" sai 60 pistettä ja sijoittui sijalle 10.
Paavali Fredrik

Suurherttua Paavali Fredrik
Paavali Fredrik (saks. Paul Friedrich; 15. syyskuuta 1800 – 7. maaliskuuta 1842) oli Mecklenburg-Schwerinin suurherttua vuosina 1837–1842. Hän oli perintöprinssi Fredrik Ludvigin ja suuriruhtinatar Jelena Pavlovna Romanovan poika. Hänen äidinisänsä oli Venäjän keisari Paavali I. Paavali Fredrik tuli suurherttuaksi isänisänsä Fredrik Frans I:n seuraajana vuonna 1837.
Paavali Fredrik avioitui vuonna 1822 Preussin prinsessa Alexandrinen (1803–1892) kanssa, joka oli kuningas Fredrik Vilhelm III:n ja kuningatar Luisen tytär sekä kuningas Fredrik Vilhelm IV:n ja keisari Vilhelm I:n sisar. Alexandrinen sisar oli keisari Nikolai I:n puoliso, keisarinna Aleksandra Fjodorovna.
Paavali Fredrik ja Alexandrine saivat neljä lasta, joista vanhin, isänsä seuraajaksi tullut suurherttua Fredrik Frans II, oli naimisissa kolme kertaa ja sai 11 lasta.
Aiheesta muualla

Kuvia tai muita tiedostoja aiheesta Paavali Fredrik Wikimedia Commonsissa
Paksujalat (kasvisuku)

| Paksujalat |
| --- | --- |
 Aavikkopaksujalka (Pachypodium lamerei)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Gentianales
Heimo::  Oleanterikasvit Apocynaceae
Suku::  Paksujalat Pachypodium  Lindl.
Katso myös
   Paksujalat (kasvisuku) Wikispeciesissä   Paksujalat (kasvisuku) Commonsissa 
Infobox OKNimi-testi OK: 
Paksujalat (Pachypodium) on oleanterikasveihin (Apocynaceae) kuuluva kasvisuku. Paksujalkoja kutsutaan toisinaan myös madagaskarinpalmuiksi, mutta nimitys on harhaanjohtava, koska kyse ei ole palmuista, eivätkä paksujalat ole sukua palmuille.
Paksujalkojen runko on mehevä, ja kasvi varastoi siihen vettä. Rungon pinnalla on piikkejä. Lehdet kasvavat tupsuina kasvin haarojen latvoissa. Kukissa on viisi terälehteä. Paksujalkoja kasvatetaan koristekasveina sekä erikoisen muotonsa että näyttävän kukintansa takia.
Lajeja

Aavikkopaksujalka (Pachypodium lamerei)
Bontakapaksujalka (Pachypodium baronii)
Hopeapaksujalka (Pachypodium saundersii)
Kapeapaksujalka (Pachypodium geayi)
Namibianpaksujalka (Pachypodium namaquanum)
Namorokanpaksujalka (Pachypodium ambongense)
Neidonpaksujalka (Pachypodium decaryi)
Rusettipaksujalka (Pachypodium rosulatum)
Pachypodium lealii
Pachypodium namaquanum, Richtersveld
Pachypodium saundersii
Aiheesta muualla

Kassu – Kasvien suomenkieliset nimet: Paksujalat (Pachypodium)
Suomen Lajitietokeskus: Paksujalat – Pachypodium
ITIS: Pachypodium (englanniksi)
Opintokeskus

Opintokeskus on yksityinen aikuisoppilaitos, joka toimii vapaan sivistystyön kentällä. Opintokeskuksen taustajärjestö voi olla puolue, ammattiliitto tai sitoutumaton kansalaisjärjestö.
Opintokeskuksen koulutukset kumpuavat taustajärjestöjen tarpeista ja intresseistä. Koulutus voi olla kurssimuotoista tai opintokerhoja. Opintokeskukset edistävät elin­ikäistä oppimista, aktiivista kansalaisuutta ja hyvinvointia sekä demokratian ja kansalais­yhteis­kunnan toimintaa.
Suomessa on 11 opintokeskusta, joiden koulutuksiin osallistuu vuosittain yli 350 000 ihmistä. Opintokeskukset ovat järjestäytyneet ja niiden etua valvoo Opintokeskukset ry.
Opintokeskukset

Agricola-opintokeskus (entinen Kirkkopalvelujen opintokeskus)
Demokraattinen Sivistysliitto
KANSIO
KSL-opintokeskus
MSL-opintokeskus
Opintokeskus Sivis (entinen OK-opintokeskus)
Opintokeskus Pekasus
Svenska studiecentralen
TJS Opintokeskus
TSL-opintokeskus
Vihreä Sivistys- ja Opintokeskus Visio
Sivistysliitto ja Opintokeskus Kansalaisfoorumi
Lähde
Aiheesta muualla

Opintokeskusten sivusto